Diskusjon:Munch-Ellingsen

message: Hei,
Munch-Ellingsen er like mye Munch som Ellingsen. Dette innlegget inneholder mye faktafeil. Munch-delen er etterkommere av Storm Munch mens Ellingsen-delen er etterkommere av Christoffer Ellingsen. Andrea Munch som er datter av Peter Andreas Munch (Edvard Munchs bror) og eneste barn ut av søskenflokken på fem. Hun giftet seg med Arne Ellingsen og på den måten oppsto Munch-Ellingsen navnet. Dette er ikke bare et navn Ellingsen-slekten har tatt. Munch-Ellingsen står oppført i slektsboken om Munch fordi de er en del av den norske slekten Munch. På lik linje er de en del av Ellingsen-slekten fra Nord Norge. Alt dette er faktabasert og kan dokumenteres. 
Det at Edvard Munch hadde et svært dårlig forhold til Munch-Ellingsen er ikke faktabasert, men niesen Andrea maste om penger, det kan ses i brev til og fra Edvard Munch. Edvard Munch hadde visst et blandet forhold til maset og var lei, men samtidig brydde han seg om familien, dro på besøk og ville at Andrea og hennes barn skulle ha det bra. Edvard Munchs søster Inger var derimor mer stri og ville ikke at Edvard Munch skulle ha noen kontakt med Andrea. Hun ville at Andrea skulle bortadopteres. Dette her er mye historie og synsing frem og tilbake og kan heller ikke bevises så derfor mener jeg slike argumenter burde fjernes og heller forskes på/skrives om i andre fora enn som fakta her på Wikipedia. Det finnes veldig mye historie her.
Det at Edvard Munch selv sa Munch med U er fortsatt diskutert. Noen sier de har hørt han bruke spiss u, mens andre sier han selv sa O. Det er derfor ikke noe man kan bevise og skrive som fakta at han sa det med O. De kildene jeg sitter på sier at han sa Munch med U men mener det ikke trenger være med i en Wikipedia-artikkel.
Her er mitt bidrag til faktabasert innlegg om Munch-Ellingsen: 
Munch-Ellingsen er del av den norske slekten Munch, hvis stamfar er Søren Rasmussen Munch f.1686. Slekten er etterkommere av Christian Munch (1817–89) og Laura Cathrine (f.Bjølstad)(1837–68). Christian og Laura Munch fikk fem barn, hvorav mest kjent er kunstneren Edvard Munch. Ut av søskenflokken på fem var det kun Edvard Munchs lillebror, Peter Andreas Munch (f.1865) som ble gift og fikk barn. Han giftet seg med Johanne (f.Kinck) og sammen fikk de datteren Andrea Sofie Munch (1896–1980). Andrea Munch ble, som Edvard Munchs niese, eneste nedadgående familierelasjon til Edvard Munch og Munch-Ellingsen slekten er hennes etterkommere. 
Ellingsen-slekten kommer fra blant annet Meløy, Fiskevåg og Sortland og føres tilbake til blant annet Christopher Gerhard Ellingsen (1819-1903). Slekten besto av fiskere, skippere og handelsfolk. I 1883 stiftet Christoffer Gerhard Ellingsen og sønnene Karl og Jens Ellingsen et aksjeselskap med sikte på å skaffe et større skip. Året etter fikk selskapet navnet Dampskibet Hindøs interessentskap, og i 1893 ble navnet Hindø Dampskibsselskap A/S. Selskapets kontor flyttet i 1899 fra Kvitnes til Sigerfjord i Sortland.
Navnet Munch-Ellingsen oppsto da Andrea Munch giftet seg med sønn av Jens Ellingsen, rederen Arne Ellingsen (1889-1965) fra Sigerfjord. Navnet Munch-Ellingsen nevnes første gang i avisen Tromsø 8. juni 1943. Fra 60-tallet ble Munch-Ellingsen navnet offisielt.
Munch-Ellingsen er de eneste nedadgående slektningene til Edvard Munchs foreldre Christian og Laura Munch, og var sammen med Oslo kommune/Munch museet arvingene etter Edvard Munch. 
replies: text: Takk for innspill. Som du skriver, er det ikke alt som kan dokumenteres. Dermed viktigere blir det å skaffe gode kilder til de opplysningene som fremkommer i artikkelen. Håper derfor du har anledning til å kildebelegge opplysningene i forslaget til revidert tekst ovenfor. Anbefaler å lese Wikipedia:Bruk av kilder og ikke minst Wikipedia:Objektivitet. - 4ing (diskusjon) 3. mar. 2015 kl. 13:12 (CET)
Det er forskjell på å stamme fra, og å være identisk med, slekten Munch. Hvis alle som stammer fra slekten Munch skulle regnes med ville slekten omfatte titusener av nordmenn. Slektsbegrepet slik det brukes i genealogisk sammenheng, og slik det er brukt her, regnes som avstamning i mannslinjen (se slekt (jus)). Denne familien het faktisk Ellingsen til 1960-tallet, da de søkte og fikk bevilling på navneendring til Munch-Ellingsen. Man blir ikke identisk med slekten Munch ved å ta en navneendring. Vi skal selvsagt ta med forbindelsen/avstamningen fra Munch, men det er naturlig at det opprinnelige navnet/slekten i mannslinjen Ellingsen står først, slik det er vanlig i genealogien. Ellingsen har jo i seg selv en lengre historie i Nordland som det ikke er noen grunn til å hoppe over. Det virker også litt pussig å gjøre Edvard Munch til hovedsaken i artikkelen, all den tid Edvard Munch hverken stammet fra eller tilhørte familien (Munch-)Ellingsen, men det er sikkert greit å nevne kort at Peter Andreas var bror til Edvard. Det som stod om at Munch-Ellingsen er Edvard Munchs "eneste nedadgående slektninger" var direkte misvisende. Edvard Munch har ingen nedadgående slektninger (etterkommere), men var en fjern tippoldeonkel til familien Munch-Ellingsen. Nå er artikkelen satt tilbake til en veldig gammel versjon. I min siste versjon tok jeg med innspillene og andre bidrag fra Helen men satte det inn i en konvensjonell genealogisk kontekst. Leila Munch (diskusjon) 3. mar. 2015 kl. 14:55 (CET)
PS: Her er den teksten jeg (foreløpig) har foreslått: http://no.wikipedia.org/w/index.php?title=Munch-Ellingsen&oldid=13729902 Leila Munch (diskusjon) 3. mar. 2015 kl. 14:59 (CET)
«Man blir ikke identisk med slekten Munch ved å ta en navneendring.» Nei, det er helt korrekt, men Munch-Ellingsen er etterkommere av Laura og Christian Munch http://www.geni.com/people/Christian-Munch/6000000000062884543 som fikk barna Inger, Edvard, Sofie, Johanne og Peter Andreas. Peter Andreas var den eneste av de fem søsknene som fikk barn og det var Andrea Munch. Andrea Munch beholdt navnet sitt da hun giftet seg med Arne Ellingsen. Munch-Ellingsen er altså like mye i slekt med Andrea Munch som med Arne Ellingsen. I artikkelen har jeg beholdt og korrigert mye informasjon om Ellingsen også slik at begge slektene blir beskrevet. Det at Andrea var en kvinne har ingenting med saken å gjøre, og er en gammeldags måte å tenkte på. Mine sønner er f.eks ikke mer i slekt med min mann bare fordi jeg er en kvinne. De har også mine gener like mye som Munch-Ellingsen-slekten sitter på gener fra Christian og Laura Munch, samt Ellingsen-slekten. Enkelte medlemmer i Munch-Ellingsen har til og med likhetstrekk med Edvard Munch for eksempel. Munch-Ellingsen er ikke direkte etterkommere av Edvard Munch, men de er direkte etterkommere av Edvard Munchs bror. Jeg er helt enig i at Ellingsen-slekten skal vektlegges like mye, men slik artikkelen opprinnelig fremsto, også i redigeringsprosessen, så virket det som viktig at all tilknytning til Munch-slekten ikke var viktig og at det var veldig viktig å poengtere at navnet ble tatt fordi en fjern slektning på kvinnesiden var i slekt. Peter Andreas Munch http://tidsskriftet.no/article/2238073/ er ikke en fjern slektning (han er oldefar til eldste nålevende generasjon), hans datter Andrea Munch (senere Munch-Ellingsen) er farmor/mormor til eldste generasjon nålevende Munch-Ellingsen slik den fremstår i dag. 
Familien heter Munch-Ellingsen, derfor naturlig å beskrive Munch-navnet først, deretter Ellingsen. Navnet står på M i telefonkatalogen. 
For de med stor interesse for om Munch-Ellingsen er i slekt med Munch eller ikke så står det svart på hvitt i boken «Slekten Munch I : stamfar Søren Rasmussen Munch (1686-2001)» I den boken står Munch-Ellingsen beskrevet med medlemmer frem til 2001. Litt rart de skulle være med der hvis de ikke var i slekt. Man kan også lese litt om Munch-slekten her.
http://www.genealogi.no/mediawiki/index.php/Munch_(slekt)
Edvard Munch er ellers ikke gjort til hovedsak i artikkelen, annet enn at han er nevnt og at det er Munch-Ellingsen grenen av Munch-slekten som er etterkommere av Edvard Munchs foreldre samt at Edvard Munch ikke fikk noen egne barn og det da derfor ble Munch-Ellingsen som sammen med Oslo kommune arvet Edvard Munch. Mener da dette er relevant informasjon å ha med. Det er heller ikke misvisende å si at Munch-Ellingsen er eneste nedadgående slektninger av Edvard Munch. Det er forskjell på slektning og etterkommere, Munch-Ellingsen er ikke nedadgående etterkommere for det finnes ingen blodslinje (så vidt vi vet) direkte fra Edvard Munch. Munch-Ellingsen tilhører samme slektsgren som Edvard Munch, forstår ikke hvorfor ikke det kan nevnes på lik linje som at Munch-Ellingsen er etterkommere av reder Christoffer Ellingsen i Sortland.
mvh, Helenmunch
og her er link til forslag til mitt innlegg som også linker til faktasider om Munch og Ellingsen https://no.wikipedia.org/w/index.php?title=Munch-Ellingsen&oldid=13729556

message: Munch-Ellingsen er en del av den norske Munch-slekten og den norske Ellingsen-slekten. Navnekombinasjonen oppsto da Andrea Sofie Munch(1896–1980) http://www.emunch.no/person.xhtml?id=pe901#.VPbxuClNE7U giftet seg med Arne Ellingsen (1889-1965) http://www.emunch.no/person.xhtml?id=pe902#.VPbxtClNE7U og ble første gang nevnt i avisen Tromsø 8. juni 1943.
Deretter følgende med alle linker lagt inn som i redigeringen:
Den norske Munch-slekten går tilbake til Søren Rasmussen Munch f.1686. Slekten er etterkommere av Christian Munch (1817–89) og Laura Cathrine (f.Bjølstad)(1837–68). Christian og Laura Munch fikk fem barn, hvorav mest kjent er kunstneren Edvard Munch. Ut av søskenflokken på fem var det kun Edvard Munchs lillebror, Peter Andreas Munch (f.1865) som ble gift og fikk barn. Han giftet seg med Johanne (f.Kinck) og sammen fikk de datteren Andrea Sofie Munch (1896–1980). Andrea Munch ble, som Edvard Munchs niese, eneste nedadgående familierelasjon til Edvard Munch og Munch-Ellingsen slekten er hennes etterkommere. 
Ellingsen-slekten kommer fra blant annet Meløy, Fiskevåg og Sortland og føres tilbake til blant annet Christopher Gerhard Ellingsen (1819-1903). Slekten besto av fiskere, skippere og handelsfolk. I 1883 stiftet Christoffer Gerhard Ellingsen og sønnene Karl og Jens Ellingsen et aksjeselskap med sikte på å skaffe et større skip. Året etter fikk selskapet navnet Dampskibet Hindøs interessentskap, og i 1893 ble navnet Hindø Dampskibsselskap A/S. Selskapets kontor flyttet i 1899 fra Kvitnes til Sigerfjord i Sortland. Jens Ellingsens sønn Arne er den som førte slekten videre som Munch-Ellingsen da han giftet seg med Andrea Munch. 
Munch-Ellingsen er de eneste nedadgående slektningene til Edvard Munchs foreldre Christian og Laura Munch, og var sammen med Oslo kommune/Munch museet arvingene etter Edvard Munch..[1] [2] [3] [4]
Referanser
	1	^ http://tidsskriftet.no/article/2238073/
	2	^ http://www.geni.com/people/Christian-Munch/6000000000062884543
	3	^ http://slekt1.com/index.php/slektsboker/maag-maso/munch/457-slekten-munch-i--stamfar-soren-rasmussen-munch-1686-2001/
	4	^ http://www.dagbladet.no/2013/06/02/kultur/kunst/edvard_munch/utstilling/slekt/27476162/
mvh, HelenMunch
Du kan ikke lage din egen definisjon av slektsbegrepet som avviker fra det som er vanlig i genealogien. Familien her het Ellingsen til 1960-tallet og tok da navneforandring hvor de kombinerte det opprinnelige slektsnavnet Ellingsen med Munch-navnet (det er irrelevant hvilket som står først, det er ofte det mest sekudære navnet som gjør det). Mange av de som kaller seg Munch-Ellingsen er født med navnet Ellingsen. Vi har alle enorme mengder kognater. Selv om jeg tok navneforandring til Løvenskiold basert på kognatiske aner fra 1800-tallet ville det være direkte misvisende å lage en slektsartikkel som hevdet at jeg og familien min nå var "en del av slekten Løvenskiold". Eller at jeg var en del av kongefamilien basert på aner fra 1200-tallet. Munch-Ellingsen er først og fremst en del av familien Ellingsen, som i nyere tid på 60-tallet har tatt navneforandring til Munch-Ellingsen basert på avstamning fra den slekten. For øvrig er jeg helt uenig i at det greit å skrive at familien er "nedadgående" slektninger, som faktisk betyr etterkommere, av Edvard Munch. Det er enten misvisende og svært forvirrende språk eller direkte uredelig. Edvard Munch tok også opp alt for stor plass i en artikkel om en slekt han ikke en gang stammet fra og må karakteriseres som en fjern slektning av (dvs. de som heter Munch-Ellingsen i dag).  Leila Munch (diskusjon) 4. mar. 2015 kl. 13:52 (CET)
Leila Munch, har du sett linkene jeg har lagt ved som bekrefter slektsskapet til både Munch og Ellingsen?
Alle som heter Munch-Ellingsen i dag er født med det navnet og heter det, det er ikke noe de bare kaller seg, ingen som har tatt det ut av det blå slik du påstår. Ettersom du heter (eller kaller deg) Leila Munch lurer jeg på om du er i slekt med Edvard Munch ettersom du så iherdig prøver å benekte at Munch-Ellingsen er de nærmeste slektningene til kunsteren Edvard Munch? Hvorfor vil benekte fakta om slektsskapet her? 
Fakta jeg har kommet med er jo ut i fra rene slektstrær og grener og kan ikke benektes. Du kan jo også ta kontakt med Munch museets for å høre om Munch-Ellingsen har blodsbånd til Munch-slekten eller om det er slik du påstår at det er en gren av Ellingsen-slekten som har tatt til seg navnet. Hvis du går dit fysisk kan du også spørre om å få se et stort slektstre der hvor Munch-Ellingsen er med. Jeg har problemer med å forstå denne motviljen til å forstå at Munch-Ellingsen er 50-50 av hver slekt. Hvordan kan du påstå at når Andrea Munch gifter seg med Arne Ellingsen så betyr det at slekten kun er Ellingsen? 
Slekt defineres som: Slekt eller slektskap betegner en felles opprinnelse for enten personer, andre organismer, arter, biologiske grupper eller – i overført betydning – også ideer eller ting. Den nøyaktige definisjonen varierer, avhengig av hvor mange foreldre eller stamformer de relevante enhetene har:
	•	Slektskap mellom individer med to foreldre → genetisk slektskap
	•	Slektskap mellom individer med én forelder eller enheter med én direkte stamform → slektskap (evolusjon)
Etterkommere defineres som: etterkommer
descendant, scion
('etəɾkɔməɾ) 
substantiv maskulin
slektning i rett nedstigende linje; etterfølger etterkommer av en konge 
våre etterkommere - fremtidens mennesker
Jeg har ikke sagt at Munch-Ellingsen er etterkommere av Edvard Munch, men av Edvard Munchs bror, noe som igjen betyr de er de nærmeste nålevende slektningene ettersom Edvard Munch ikke fikk barn selv. Er vel ganske direkte og lite misvisende det? 
Ta gjerne kontakt med meg over min epost, jeg har lagt den ved min bruker. Tar gjerne en telefonsamtale over emnet med deg.
mvh,
HelenMunch
Her er en link hvor Arne Ellingsen og Andrea Sofie Munchs datter Kirsten Munch-Ellingsen forteller litt om slekten samt litt om forholdet til Edvard Munch:
http://www.nrk.no/nordland/fylkesleksikon/index.php/Edvard_Munchs_familie_i_Vesterålen
Kirsten Munch-Ellingsen var en av fire søsken (Peter Andreas, Einar Christoffer og Arne) som har ført Munch-Ellingsen-slekten videre. Nålevende generasjon Munch-Ellingsen er deres barn, barnebarn og oldebarn.
replies: text: Jeg foreslår at artikkelen beskriver Munch-Ellingsen som en agnatisk slektsgren av slekten Ellingsen (som nok fortjener en egen artikkel) og en kognatisk gren av slekten Munch. Om Munch-Ellingsen kan omtales som en egen slekt i genealogisk eller leksikalsk sammenheng er jeg usikker på. Det som gjør denne slektsgrenen leksikalsk relevant er ikke slektsskapet med Edvard Munch (jfr. punktet slektskap under Wikipedia:Hva Wikipedia ikke er#Wikipedia er ikke en tilfeldig samling av informasjon), men at den som eneste slektsarving har forvaltet arven etter Edvard Munch. - mvh 4ing (diskusjon) 6. mar. 2015 kl. 10:51 (CET)
replies: text: :Kan Hans Cappelen ha en del kunnskaper her, tro? Noorse 6. mar. 2015 kl. 11:51 (CET)
Eneste almennyttige interessant ved Munch-Ellingsen familien er at de er av samme slektsgren som Edvard Munch og var sammen med Oslo Kommune arvinger etter kunstneren. Hvis dette ikke er leksikalsk relevant så er det faktisk ikke relevant at Munch-Ellingsen har en egen artikkel på Wikipedia i det hele tatt.
Jeg foreslår at noen skriver en artikkel om Ellingsen-slekten, det finnes allerede artikkel om Munch-slekten og fjerner denne artikkelen om Munch-Ellingsen.
mvh, HelenMunch
Noorse, det kan være interessant å snakke med ham ja. Bra tips, takk!
mvh, HelenMunch
replies: text: ::Takk for tilliten. Jeg synes en artikkel om Munch-Ellingsen som familie er av generell og leksikalsk interesse. Dette særlig fordi personer med navnet er fremme i media rett som det er, i forbindelse med omtaler av Edvard Munch og Munch-museet. For meg synes det nærmest å anse Munch-Ellingsen som en egen familie som nedstammer fra både Munch og Ellingsen. I artikkelen kan det vel gjerne stå at familien Munch-Ellingsen startet med de personene som først tok navnet, og så en forklaring på hvorfor de tok det. Jeg har ikke kunnskaper om hvilken juridisk arv (penger, gjenstander eller annet) som familiemedlemmer har mottatt fra Edvard Munch, og heller ikke kunnskap om de har del i noen opphavsrettigheter å forvalte etter Edvard Munch. Dette kunne være interessant å bringe på det rene, for å få vite om tilknytningen til Edvard Munch er i forbindelse med juridiske rettigheter, eller alene er på det rent følelsesmessige planet. Hilsen Hans C (diskusjon) 6. mar. 2015 kl. 22:02 (CET)
Takk for bra innspill Hans Cappelen. Her kommer et forslag på eventuelt ny artikkel om Munch-Ellingsen familien.
 
Navnekombinasjonen Munch-Ellingsen oppsto da Andrea Sofie Munch(1896–1980) http://www.emunch.no/person.xhtml?id=pe901#.VPbxuClNE7U giftet seg med Arne Ellingsen (1889-1965) http://www.emunch.no/person.xhtml?id=pe902#.VPbxtClNE7U og ble første gang nevnt i avisen Tromsø 8. juni 1943 (dette kan ikke jeg bekrefte, men kanskje bruker «Leila Munch» kan komme med dokumentasjon som opprinnelig nevner dette i en redigering) hvis ikke får vi ta det bort.
Munch-Ellingsen er en del av den norske Munch-slekten som går tilbake til Søren Rasmussen Munch f.1686, og den norske Ellingsen-slekten som føres tilbake til blant annet Christopher Gerhard Ellingsen (1819-1903).
Andrea Munch-Ellingsen var datter av Edvard Munchs bror, Peter Andreas Munch. Som eneste nedadgående slekt av en søskenflokk på fem, ble niesen Andrea, søsteren Inger og Oslo kommune i testamentet arvingene til Edvard Munch. 
Munch-Ellingsen familien, som alle er etterkommer av Andrea Munch og Arne Ellingsen, har  sammen med Oslo kommune hatt opphavsretten til Edvard Munchs kunst.
mvh, HelenMunch
Jeg støtter forslaget til 4ing om å skrive i innledningen at slekten er en agnatisk slektsgren av slekten Ellingsen og en kognatisk gren av slekten Munch. Det opprinnelige Ellingsen må naturligvis stå først. Leila Munch (diskusjon) 7. mar. 2015 kl. 22:12 (CET)
"Leila Munch", kan du dokumentere noe av de argumentene du kommer med? Som tidligere nevnt så mener jeg at hvis det ikke skal nevnes Munch-Ellingsen er 50-50 av hver gren og etterkommere av Edvard Munchs bror så kan man like gjerne droppe å skrive artikkel om Munch-Ellingsen  i det hele tatt. Jeg har i hvertfall tilliten til det Hans Cappelen sier, for han fremstår som troverdig, uten alias og med kunnskap innenfor slekt, og som han sier, det som eventuelt gjør Munch-Ellingsen familien av generell og leksikalsk interesse er fordi personer med navnet er fremme i media i forbindelse med Edvard Munch og Munchmuseet. Jeg har selv sett link til wikipediaartikkelen brukt i diskusjoner på nett hvor det argumenteres at Munch-Ellingsen ikke er i slekt en gang og det er faktisk ukorrekt og veldig misvisende. Lurer litt på hvor interessen for å skrive denne artikkelen om Munch-Ellingsen kommer fra i utgangspunktet "Leila Munch" ettersom den er så negativt ladet og ukorrekt. Jeg mener enten alle fakta på plass eller fjern artikkelen. Jeg kontakter gjerne slektsforsker/jurist og eventuelle andre fagpersoner for å få dette riktig, en slik artikkel burde ikke styres av personlige vinklinger men være så nøytral og faktabasert som mulig. 
Mvh, Helen Munch
thread_title:  Hva med å starte innlegget med en kort introduksjon: 

message: Munch-Ellingsen er navnet til en norsk slekt som utgår fra rederen Arne Ellingsen (1889-1965) fra Sigerfjord, gift med Andrea Sofie Munch (1896–1980). 
Arne Ellingsen var sønn av Jens Ellingsen. De tilhørte en norsk slekt fra Meløy i Nordland som stammer fra Elling Kristoffersen (1676–1730). Hans etterkommere bodde i Fiskevåg, Sortland og andre steder i Nordland. 
Andrea Sofie Munch var datter til Peter Andreas Munch (f.1865), som var gift med Johanne (født Kinck), og bror til maleren Edvard Munch.
Medlemmer av slekten Munch-Ellingsen har i flere forbindelser stått fram som de nærmeste nålevende slektninger av Edvard Munch. De har uttalt seg til media om Munch-museet, utstillinger og annet med tilknytning til Edvard Munch.
Munch-Ellingsen uttaler navnet Munch-Ellingsen med spiss u, mens Munch-familien, og Edvard Munch selv, uttalte og uttaler navnet monk (med referanse).
Hilsen Hans C (diskusjon) 9. mar. 2015 kl. 18:16 (CET)
Synes det var bra forslag Hans Cappelen, enkelt og greit, men et par ting som jeg mener burde justeres/tas bort for å forenkle det mer. Her er mitt forslag til redigering, begrunnelsen kommer etterpå.
thread_title: Forslag til ny tekst i artikkelen

message: Munch-Ellingsen er navnet til en norsk slekt som utgår fra rederen Arne Ellingsen (1889-1965) fra Sigerfjord, gift med Andrea Sofie Munch (1896–1980).
Arne Ellingsen var sønn av Jens Ellingsen. De tilhørte en norsk slekt fra Meløy i Nordland som stammer fra Elling Kristoffersen (1676–1730). Hans etterkommere bodde i Fiskevåg, Sortland og andre steder i Nordland.
Andrea Sofie Munch var datter til Peter Andreas Munch (f.1865), som var gift med Johanne (født Kinck), og bror til maleren Edvard Munch. 
Munch-Ellingsen familien har i flere forbindelser vært fremme i media da de er de nærmeste nålevende slektninger av Edvard Munch.
REDIGERINGSFORKLARING: 
Jeg mener det ikke kan bevises at Edvard Munch selv sa Munch med o. Det finnes artikler på det, men det finnes også det motsatte. Jeg har referanser på at han sa det med u. Han kalte seg også for munken. Tenker det ikke er beviselig fakta verken det ene eller det andre. Uansett så er det ikke så relevant for artikkelen om Munch-Ellingsen etter min mening. Her forteller datter av Andrea Munch litt om uttalen: http://www.nrk.no/nordland/fylkesleksikon/index.php/Edvard_Munchs_familie_i_Vesterålen
Har også endret "stått frem som de nærmeste nålevende slektningene" til at de er det. Hvem som helst kan stå frem som noe, men ikke alle er det. Fakta her er at de er det. 
mvh,
Helen Munch
thread_title:  Redigering av Hans Cappelen sitt forslag til ny tekst i artikkelen 

message: Munch-Ellingsen er navnet til en norsk slekt som utgår fra rederen Arne Ellingsen (1889-1965) fra Sigerfjord, gift med Andrea Sofie Munch (1896–1980).
Arne Ellingsen var sønn av Jens Ellingsen. De tilhørte en norsk slekt fra Meløy i Nordland som stammer fra Elling Kristoffersen (1676–1730). Hans etterkommere bodde i Fiskevåg, Sortland og andre steder i Nordland.
Andrea Sofie Munch var datter til Peter Andreas Munch (f.1865), som var gift med Johanne (født Kinck), og bror til maleren Edvard Munch. 
Munch-Ellingsen familien har i flere forbindelser vært fremme i media da de er de nærmeste nålevende slektninger av Edvard Munch.
Helenmunch (diskusjon) 10. mar. 2015 kl. 11:37 (CET)
Jeg mener artikkelen om Munch-Ellingsen kan være så kort og faktabasert som mulig. Burde ikke ha med noe som ikke kan dokumenteres/begrunnes som f.eks hvordan Edvard Munch uttalte navnet eller hvordan forholdet til Munch-Ellingsen familien (ved Andrea Munch) var. Det er meninger som kan diskuteres og ikke faktabegrunnes. Blant annet satt Edvard Munchs søster i dødsboet etter Edvard Munch og brant og redigerte brev. Dette er noe Munch museet kan bekrefte. Hun brant mange "bevis" for kontakt hun ikke ville skulle frem i lyset da hun var sykelig sjalu og var psykisk syk. Hun mislikte det var kommet et barn (Andrea) ut av søskenflokken. Uansett så mener jeg man ikke trenger mer info i artikkelen enn forslaget mitt da eneste grunnen til at noen skulle ønske å vite noe om Munch-Ellingsen/google navnet er for å vite relasjonen til Edvard Munch. Utover det så er familien hvilken som helst familie og man vil i så fall ikke trenge å ha en artikkel om dem i det hele tatt.
replies: text: Jeg har lagt inn foreslått tekst, samt litt opplysninger om opphavsrett med referanser. Beskyttelsen av artikkelen har nå utløpt, men det anbefales å bruke diskusjonssiden dersom man foreslår større endringer på artikkelen for å unngå nye redigeringskriger. - 4ing (diskusjon) 10. mar. 2015 kl. 12:12 (CET)
Artikkelen er jo stort sett blitt ganske grei nå. Men den burde kanskje få med noe om merittene til de som tilhører familien også. Hvis det var slik bruker "Helen Munch" sier at "eneste grunnen til at noen skulle ønske å vite noe om Munch-Ellingsen/google navnet er for å vite relasjonen til Edvard Munch" så ville jeg vært enig i at artikkelen like godt kunne slettes. Det at Edvard Munch var ens tipp-grandonkel eller tipp-tipp-grandonkel (slik det må være tilfelle med de som heter Munch-Ellingsen i dag) er ikke noen grunn til å ha en artikkel (selv om det er mulig å nevne slektsrelasjonen hvis man først har en). Men jeg håper og tror ikke det står fullt så dårlig til at det ikke er noe å si om noen medlemmer av denne familien Ellingsen/Munch-Ellingsen sine egne meritter. Leila Munch (diskusjon) 11. mar. 2015 kl. 15:01 (CET)
Det finnes forresten en slektsbok fra 1990 om slekten Ellingsen som denne artikkelen handler om av Charles Ellingsen, med tittelen "Slekten Ellingsen. En gren av slekten Benkestokk". Såvidt jeg forstår er Munch-Ellingsen-grenen med i denne boken. Boken må kanskje hvertfall til dels tas med en klype salt, at slekten Benkestok skulle eksistere i dag er hvertfall ikke noe genealoger og historikere kjenner til. Leila Munch (diskusjon) 11. mar. 2015 kl. 15:07 (CET)
thread_title:  Redigeringsforslag 10. mars 2015 (Protected) 

message: Jeg la artikkelen i :Kategori:Edvard Munch, noe som ble fjernet igjen av Bruker:Leila Munch med begrunnelse: "det er greit å nevne slektskapet til Edvard Munch, men artikkelen hører ikke hjemme i kategorien Edvard Munch da han ikke selv tilhørte (eller stammet fra) denne familien". Jeg er ikke enig i denne begrunnelsen, da det for det første ikke er snakk om å legge artikkelen om Edvard Munch i :Kategori:Munch-Ellingsen, men omvendt. For det andre benyttes :Kategori:Edvard Munch til å gruppere artikler som er relatert til Edvard Munch, og det er nettopp det slekten Munch-Ellingsen er kjent for (bokstavelig talt). - 4ing (diskusjon) 11. mar. 2015 kl. 15:41 (CET)
Javel, da skal jeg ikke motsette meg om denne kategorien legges inn igjen. Leila Munch (diskusjon) 11. mar. 2015 kl. 18:08 (CET)
Leila Munch sier "Men jeg håper og tror ikke det står fullt så dårlig til at det ikke er noe å si om noen medlemmer av denne familien Ellingsen/Munch-Ellingsen sine egne meritter". 
Det er klart at Munch-Ellingsen familien som de fleste andre norske familier har sine stoltheter og meritter, men man kan da ikke skrive en wikipediaartikkel om alle norske familier av den grunn. Mener fortsatt det er slektskapet til Edvard Munch som er relevant her.
Synes ellers artikkelen slik den fremstår nå (versjon til 4ing) er kortfattet og faktabasert. 
Ellingsen-familien er en ganske kjent slekt hvertfall i Nordland og med mange medlemmer som hvertfall har vært lokalt fremtredende flere steder der, og det er kommet en bok om slekten, så det er godt innenfor det det er naturlig å ha artikkel om, blant de hundrevis av andre slektene som er omtalt her. At et noe fjernt slektskap til en kjent person (Edvard Munch) skal være hovedsaken og det eneste av interesse å si om familien er jeg uenig i. Leila Munch (diskusjon) 11. mar. 2015 kl. 18:08 (CET)
Leila Munch. Kan ikke du skrive en egen artikkel om Ellingsen slekten ettersom det virker som du har en del kunnskap og fakta om den? Jeg har foreslått det tidligere også. Det kunne jo vært interessant. Så kan artikkelen om Munch-Ellingsen familien linkes opp mot den på samme måte som den linkes opp til Munch-slekten. 
--Helenmunch (diskusjon) 11. mar. 2015 kl. 19:22 (CET)  (beklager jeg ikke har signert innlegg skikkelig tidligere, fant ut av det nå!)
thread_title:  Kategori:Edvard Munch 

message: Jeg har nettopp endret 2 ekstern(e) lenke(r) i artikkelen Munch-Ellingsen. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20150402102033/http://www.boslekt.com/html/fam235xx/fam23561.htm til http://www.boslekt.com/html/fam235xx/fam23561.htm
*La til arkivet https://web.archive.org/web/20150401094903/http://old.munch-museet.no/content.aspx?id=33&mid=2 til http://old.munch-museet.no/content.aspx?id=33&mid=2
Med hilsen—InternetArchiveBot (Rapporter feil) 2. aug. 2017 kl. 05:50 (CEST)
thread_title:  Endret eksterne lenker